TÁJÉKOZTATÓ
A TALAJTERHELÉSI DÍJ FIZETÉSÉVEL KAPCSOLATBAN 

Tisztelt Tiszaalpári Ingatlan-tulajdonosok!

A környezet és a természet védelme, terhelésének mérséklése, a környezethasználóknak a környezet és természet megóvását szolgáló tevékenységre való ösztönzése, valamint a környezet- és természetvédelem költségvetési forrásainak biztosítása érdekében az Országgyűlés megalkotta a környezetterhelési díjról szóló 2003. évi LXXXIX. törvényt (a továbbiakban: törvényt). A hivatkozott törvény alapján a talajba juttatott környezetterhelő anyagok minden egysége után 2016. január 1-jétől az önkormányzati adóhatósághoz – talajterhelési díjat kell fizetni.

Tiszaalpáron 2015. évben került végleges átadásra a szennyvízcsatorna hálózat. 
A talajterhelési díjjal kapcsolatos helyi szabályokat a 22/2015. (XI.03.) számú önkormányzati rendelet tartalmazza, mely 2016. január 01-jén lépett hatályba.

A rendelet hatálya Tiszaalpár Nagyközségi Önkormányzat közigazgatási területén kell alkalmazni:
kiterjed arra a környezethasználóra (továbbiakban: kibocsátó), aki a műszakilag rendelkezésre álló közcsatornára nem köt rá, és a helyi vízgazdálkodási hatósági engedélyhez kötött környezethasználata során a környezet terhelésével járó anyagot (szennyvizet) bocsát a környezetbe.

Az önkormányzat a talajterhelési díjból származó bevételt a talaj, valamint a felszín alatti víz mennyiségi és minőségi védelmére használhatja fel.

A talajterhelési díj 2016. évi összegét 2017. március 31-éig kell bevallani az önkormányzat által rendszeresített nyomtatványon és megfizetni (negyedéves bevallások elszámolása – túlfizetés, hátralék egyenlegének megállapítás) a FÓKUSZ Takarékszövetkezetnél vezetett 51700179-10013735-ös számú bankszámlára (illetve készpénzátutalási megbízáson) 
A kibocsátó negyedévente történő bevallással egyidejűleg, a negyedévet követő hónap 20. napjáig köteles a díjelőleg megfizetésére.

A talajterhelési díj megállapításával összefüggő személyes adatokat a kibocsátó azonosítására, a bevallások ellenőrzésére használhatja fel az önkormányzati adóhatóság.

 (A bevalláshoz szükséges nyomtatvány a Polgármesteri Hivatal adócsoportjánál szerezhető be, vagy letölthető a www.tiszaalpar.hu honlapról)
Amennyiben bevallási kötelezettségének nem tesz eleget, úgy mulasztási bírság szabható ki a 2003. évi XCII. törvény 172. § (1) bekezdés a) pontja alapján.

A talajterhelési díj alapja: a helyi vízgazdálkodási hatósági jogkörbe tartozó szennyvízelhelyezés esetén a szolgáltatott víz mennyisége, illetve mérési lehetőség hiányában átalány alapján meghatározott víz mennyisége, csökkentve az ivóvíz meghibásodása miatt elszivárgott, illetve külön jogszabály szerint locsolási célú felhasználásra figyelembe vett vízmennyiséggel.

A: Díjfizetés alapja: kibocsátott vízmenyiség: ………..m3
E: Egységdíj: 1200 Ft/m3
T: Talajérzékenységi szorzó: 1,5

Fizetendő talajterhelési díj (TTD) = (E x A x T)

Felhívjuk a figyelmet arra, hogy a folyékony hulladék elszállítására feljogosított közszolgáltató: Laki-Gazda Kft. 6065 Lakitelek, Széchenyi krt. 48.
A kibocsátó talajterhelési díjfizetési kötelezettsége azzal a nappal szűnik meg, amely napon:

a./ a műszakilag rendelkezésre álló közcsatornára ráköt, (annak bekövetkezésétől számított 15 napon belül kell bejelentést tennie az erre a célra szolgáló nyomtatványon)
b./ a vízszolgáltatás igénybevétele a szolgáltató igazolása alapján megszűnt.

Mentes a talajterhelési díj megfizetése alól a kibocsátó

a) a közszolgáltató által igazolt külön órával (főmérő vagy almérő) mért kerti csapon és tűzi vízmérőn keletkezett vízfogyasztás (kerti csap. a közszolgáltató által igazoltan, kizárólag locsolási célra létesített, külön mérőórával (főmérő vagy almérő) mért külön vízvételező hely),

b) ha a vételezett vízmennyiséget üres telken folyó építkezéshez használja fel, és ezt a közszolgáltató igazolja,

c) az igazoltan technológiai célú, külön mérőórával mért vízfogyasztás után (technológiai célú vízfelhasználás: a közszolgáltató által igazolt vízmennyiség, amely a kibocsátó által engedéllyel végzett termelő tevékenysége során veszteség nélkül az előállított termék részévé válik),

d) a vízvezeték meghibásodása (csőtörés) következtében elfolyt, elszivárgott vízmennyiség feltéve, hogy a kibocsátó a meghibásodást a szolgáltatónak történő bejelentését hitelt érdemlően, a szolgáltatótól kapott igazolással, a vízvezeték megjavíttatását a szerelést elvégző által adott számlával bizonyítja,

(2) Mentes a 2016. adóévben a talajterhelési díj megfizetése alól az a kibocsátó,

a) akinek a talajterhelési díj alapja nem haladja meg a 30 m3-t, és vállalja a (4) bekezdésben foglalt feltételek teljesítését.

(3) A talajterhelési díj bevallási kötelezettség alól mentesül a közszolgáltató igazolása alapján a tárgyévben vízfogyasztással nem rendelkező kibocsátó,

(4) A (2) bekezdés szerinti mentesség abban az esetben illeti meg a kibocsátót, ha 

a) vállalja, hogy 2016. december 31-ig a talajterhelési díjjal érintett ingatlant a közcsatornára

ráköti, és erre vonatkozóan az Önkormányzattal 2016. évben hatósági szerződést köt,

b) vállalja, hogy a közcsatornára rákötés elmulasztása esetén a 2016. évre az egyéb díjkedvezmények figyelembe vételével számított talajterhelési díjat az adózás rendjéről szóló

törvényben meghatározott késedelmi pótlékkal növelten egy összegben megfizeti.

 (5) Különös méltánylást érdemlő esetben a kibocsátó kérelmére a tárgyévben a talajterhelési díj megfizetésére 50 %-os díjkedvezmény állapítható meg. Különös méltánylást érdemlő eset: baleset, haláleset, elemi kár bekövetkezése a kibocsátó vagy közeli hozzátartozója esetében.

(6) Mentesül kérelemre a talajterhelési díj megfizetése alól az a 70. életévét tárgyév január 1. előtt betöltő egyedül élő személy, akinek a nettó átlagos havi jövedelme tárgyévben nem éri el a nyugdíjminimum 200 %-át (jelenleg: 57.000.-Ft-ot).
Tiszaalpár, 2016. március 01.
Dr. Menyhárt Anett                                 Dr. Vancsura István

jegyző                                               polgármester
